Amerikada anti-İslam təbliğatı [Video]
Müsəlmanlara görə Məhəmməd peyğəmbərin hər hansı şəkildə təsviri günah sayılır. Texas ştatının Qarland şəhərində keçirilən karikatura müsabiqəsinın İslam dinin peyğəmbəri üzərində yoğunlaşması müsəlmanların çoxuna pis təsir edib.
Pamela Geller Nyu-yorkda 2001-ci il sentyabrın 11-də baş vermiş hücumun yaxınlığındakı məscidə etiraz olaraq aksiyaya qoşulub. Geller Amerikanın Səsinə müsabiqəsində bildirib ki, İslam zorakı dindir. Pamela Geller: "Düzünü desəm, bizim Cihad Və Cihad doktorini haqda daha çox məlumata ehtiyacımız var." 2012-ci ildə Vaşinqton və Nyu-York metro stansiyalarında anti-İslam afişaları onun təşkilatı Amerika Azadlıq Müdafiə Könüllüləri tərəfindən maliyələşdirilib. Anti-diffamasiya liqasından Oren Seqal deyir ki, Geller qorxu yayır. Oren Seqal: "O və onun təşkilatı anti-Müsəlman fanatikləridir." Seqal tvitter hesabında Gellerin görüşlərinin nə qədər mənfur olmasına baxmayaraq, heç bir şey Texasda keçirilən karikatur müsabiqəsinə haqq qazandırmır. Geller Paris hadisələrindən sonra müsabiqəni təşkil etməyi qərarlaşdırıb. Geller yahudi əsilli olmasına baxmayaraq, Yahudi təşkilatlarının çoxu onun görüşünü pisləyir. Oren Seqal: "O özünü İsrail tərəfdarı olan biri kimi göstərməyə çalışır. Bu ölkədə Yahudi icmaları monolit deyil. Bəziləri onun görüşünü dəstəkləyir, bəziləri isə bunu bəyənmir və tamamilə onun bütün dinə iftira atmasını rədd edir." Ancaq Seqal qəbul edir ki, Texasda baş vermiş hücum Gellerin Amerika İslam təhlükəsi altındadır görüşünü dəstəkləyəcək.